Diari Oficial de la Generalitat Valenciana


Sumari del DOGV 2459, del 28-02-1995 (1995/833979)

RESOLUCIÓ d'1 de desembre de 1994, de la Direcció General d'Indústria i Energia, per la qual s'inscriu la Direcció General de Formació i Inserció Professional en el Registre d'Entitats per a la formació d'instal·ladors i mantenidors reparadors de calefacció, climatització i aigua calent sanitària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2459

Data del DOGV
:   28-02-1995

Secció del DOGV
:   ALTRES DISPOSICIONS

Número del document
:   1995/833979


Data del document
:   01-12-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó d'1 de desembre de 1994, de la Direcció General d'Indústria i Energia, per la qual s'inscriu la Direcció General de Formació i Inserció Professional en el Registre d'Entitats per a la formació d'instal·ladors i mantenidors reparadors de calefacció, climatització i aigua calent sanitària.   
La Direcció General de Formació i Inserció Professional ha sol·licitat per mitja d'esta Direcció General inscriure's en el Registre d'Entitats per a la formació d'instal·ladors i mantenidors reparadors de calefacció, climatització i aigua calenta sanitària, de conformitat amb el que s'estableix en la IT IC 25.2.1. de l'Ordre de Presidència del Govern de 16.07.81, per la qual s'aproven les Instruccions tècniques complementàries denominades IT.IC d'acord amb el que es disposa en el Reglament d'Instal·lacions de Calefacció, Climatització i Aigua Calenta Sanitària, per tal de racionalitzar-ne el consum energètic (BOE de 13.08.91).  
Vista la sol·licitud presentada i l'altra documentació suplementària i l'Ordre de 16.07.81, aquesta Direcció General d'Indústria i Energia ha resolt:  
Inscriure en la Direcció General de Formació i Inserció Professional en el registre d'entitats per a la formació d'instal·ladors i mantenidors reparadors de calefacció, climatització i aigua calenta sanitària, d'acord amb les següents condicions:  
Primera  
L'àmbit geogràfic d'actuació per a impartir els cursos d'instal·ladors i mantenidors reparadors de calefacció, climatització i aigua calenta sanitària a què es refereix aquesta inscripció estarà limitat a la Comunitat Valenciana.  
Segona  
Cadascun dels cursos teòrico-pràctics per a la formació d'instal·ladors i mantenidors reparadors de calefacció, climatització i aigua calenta sanitària, que haja d'impartir la Direcció General de Formació i Inserció Professional haurà de ser autoritzat prèviament pel Servei Territorial d'Indústria i Energia que corresponga.  
Tercera  
La Direcció General de Formació i Inserció Professional haurà de presentar anualment als Serveis Territorials d'Indústria i Energia i a la Direcció General d'Indústria i Energia de la Comunitat Valenciana, una memòria d'actuacions.  
Quarta  
La inscripció a què es refereix aquesta resolució tindrà un termini de vigència de tres anys, i l'interessat podrà sol·licitar la pròrroga d'aquest termini dins dels sis mesos anteriors a l'acabament del termini.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes, comptador a partir del dia de la notificació d'aquesta resolució, de conformitat amb el que es disposa en l'article 114 en relació amb el 48 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
València, 1 de desembre de 1994.- La directora general d'Indústria i Energia: Celeste Juan Millet.